Hurra... og øv.

Det er med blandede følelser, at den danske landsholdsstjerne Pernille Harder har modtaget beskeden om, at hun er én af kun tre nominerede til at blive kåret som årets kvindelige fodboldsspiller af Uefa.

'Jeg er meget beæret og stolt over at være en af de tre spillere, der er nomineret til at blive årets spiller hos Uefa. Det er sådan en utrolig præstation for mig,' skriver Pernille Harder på Twitter.

Og så fortsætter den danske Woldsburg-spiller:

'Derfor gør det mig utroligt trist, at jeg ikke er i stand til at være med i år på grund af VM-kvalifikationen. I fremtiden håber jeg, at begivenheden også vil blive planlagt rundt om kvindernes kalender som med mændenes.'

Therefore, it also makes me extremely sad, that I will not be able to participate this year due to World Cup qualifying. In the future, I hope, that this event will be planned around the women’s game as well as the men’s :) — Pernille Harder (@PernilleMHarder) August 20, 2018

Det er 30. august, at Uefa i forbindelse med lodtrækningen til Champions League-gruppespillet (mændenes) uddeler priser til de bedste mandlige og kvindelige fodboldspillere.

Problemet er bare, at det danske landshold samme aften spiller VM-kvalifikationskamp mod Kroatien... i Viborg. Cirka 1.800 nord for den franske riviera og Monaco, hvor den store galla finder sted.

Pernille Harder (th.) scorede for sin klub, Wolfsburg, i Champions League-finalen, men det blev alligevel franske Lyon, der vandt. Foto: SERGEI SUPINSKY Vis mere Pernille Harder (th.) scorede for sin klub, Wolfsburg, i Champions League-finalen, men det blev alligevel franske Lyon, der vandt. Foto: SERGEI SUPINSKY

Helt samme problem har de to andre nominerede ikke. Norske Ada Hegerberg skal først spille dagen efter med sit landshold, mens franske Amandine Henry ikke er en del af VM-kvalifikatione, fordi Frankrig skal være vært for slutrunden næste år.

Også hos de mandlige fodboldspillere er de nominerede i øvrigt på plads til ceremonien. Her skal Cristiano Ronaldo (Juventus), Mohamed Salah (Liverpool) og Luka Modric (Real Madrid) kæmpe om at blive 'The Best'.